**ŠIB v Murski Soboti - 22. 2. 2022**

Pokrajinska in študijska knjižnica Murska Sobota je v okviru nacionalnega programa medresorskega programa za spodbujanje branja med mladimi športniki ***#Športajmo in berimo***, v torek, 22. 2. 2022 gostila tri vrhunske športnike. Z mladimi športniki in športnicami (dijaki prve generacije športnega oddelka na Gimnaziji Murska Sobota, učenci s statusom perspektivnega športnika/ce iz Druge osnovne šole Murska Sobota) so srečali najmlajši glavni trener v slovenski prvi nogometni ligi, trener NK Mura ***Damir Čontala***, nekdanja biatlonka, štirikratna udeleženka OI ter sedaj tudi pisateljica ***Tadeja Brankovič*** in nekdanji rokometni igralec, še vedno najuspešnejši strelec slovenske rokometne reprezentance, trenutno trener Rokometnega kluba Maribor ***Luka Žvižej.***

***"Imam občutek, da je v današnjem času premalo branja. Vsa moderna tehnologija s telefoni nas odvrača od branja, odvzema nam čas za branje."*** *Damir Čontala*

***»Imel sem to srečo, da sem svoje sanje doživel.«*** Luka Žvižej

**»Knjige imajo svoj čar. Če kdaj nisem mogel zaspati, sem pričel brati knjigo in po drugi strani pa že zaspal in niti vedel, kaj sem prebral.«** Luka Žvižej

***»Na štiri športne olimpijade se pripravljaš, treniraš, nadziraš, meriš in loviš normo, peta olimpijada pride nepričakovano, je ne planiraš, ne treniraš zanjo. Je pa pri tej olimpijadi nagrada življenje. Res pa je, da brez tistih štirih, vseh priprav, spoznavanja sebe in delovanja pod različnimi situacijami, verjetno tudi pete olimpijade ne bi zmogla.«*** Tadeja Brankovič

Gostom smo se zahvalili s knjižnim darilom Javne agencije za knjigo RS, in sicer knjigo Zlati zob Tadeja Goloba, iz projekta Rastem s knjigo.